Trupa <strong>Zdob și Zdub</strong> a intrat în noul an cu un cadou pentru publicul său – un clip la piesa <em>“Sunt hoinar, sunt lăutar”</em>. Acest single face parte din albumul-compilație <em><strong>“20 de veri”</strong></em> ce urmează a fi lansat în România pe 17 ianurie 2016.

<img class=" wp-image-2844 alignright" src="http://definite.ro/_development/wp-content/uploads/2016/01/zdob-lautar-ian-300x300.jpg" alt="zdob-lautar-ian" width="250" height="250" />Piesă a fost inspirată de filmul cult <em><strong>“Lăutarii”</strong></em> (1971) de regizorul moldovean Emil Loteanu.

Idea clipului îi aparține regizorului Igor Cobileanski. E un “road-movie” în care <strong>Zdubii</strong> apar în ipostaza lor firească - în rolul unor lăutari rock. Ca și “muzicanții din Bremen”, încarcați cu valize și instrumente, <strong>Zdubii</strong> cutreieră pământul în lung și lat ca să aducă bucurie publicului. Drumurile și turneiele – aceasta e viața artiștilor. În calea sa protagoniștii clipului întâlnesc oameni care pornesc cu ei în călătorie. Într-un mod magic muzica <strong>Zdubilor</strong> transformă acești oameni în artiști, descoperindu-le talentele ascunse. Căci fiecare om are un dar ascuns și un rol special în spectacolul vieții.

<em>„Sunt hoinar, sunt lăutar”</em> e al cincilea clip filmat de cineastul Igor Cobileanski pentru trupa <strong>Zdob și Zdub</strong> în cei 20 de ani de existență a formației. În acest clip au fost filmați peste 20 de personalități din lumea artei și sportului din Moldova: mimi, dresori de animale, artiști ai circului, balerine, sportivi.
Clipul a fost filmat în 3 zile în suburbia Chișinăului. În clip apare un microbuz german vintage din anii ’70 “Barkas 1000”, motorul căruia în timpul filmarilor s-a aprins. Respectiv, scena penei microbuzului a fost una reală, din viață.

<iframe src="https://www.youtube.com/embed/N5iU1FYZFs8" width="560" height="315" frameborder="0" allowfullscreen="allowfullscreen"></iframe>