De la începutul lunii februarie, muzicianul <em>Ovidiu Lipan Țăndărică</em> realizează emisiunea <em><strong>"Ora Hora"</strong></em>, găzduită de radio <strong>Smart FM</strong>, o emisiune de șuetă produsă de Izabela Rudolf, <em>Revolver</em>.

<img class=" wp-image-3335 alignright" src="http://definite.ro/_development/wp-content/uploads/2016/03/Ora-Hora-mar-300x169.jpg" alt="Ora-Hora-mar" width="375" height="211" />În fiecare zi de joi, între orele 13.00 și 15.00 la <strong>Smart FM</strong>, pe frecvența 107,3, și online pe <a href="http://www.smartfm.ro" target="_blank">www.smartfm.ro</a>, <em>Țăndărică</em> vă dă întâlnire cu personalități din cultură, artiști sau promotori, cu oameni frumoși și poveștile lor interesante, dar și cu muzica bună, mai veche sau mai nouă. Dintre invitații primelor trei ediții, îi amintim aici pe <em>Margareta Pâslaru, Liza Panait</em> sau colegii Maestrului din trupa <em><strong>Pasărea Rock</strong></em> – <em>Josef Kappl</em> și <em>Mircea Baniciu</em>. Ascultătorii sunt așteptați "on air" pentru a dezbate împreună cu musafirii emisiunii, dar și pentru a-și însuși "cadourile" puse la bătaie de către realizatori.

În ediția de joi, 03 martie, <em>Ovidiu Lipan</em> îi va avea ca interlocutori pe <em>George Stanca</em> - poet, publicist, reporter, dar și promotor constant al muzicii rock și pop în România, încă de pe vremea <em>cenaclului Flacăra</em> al cărui membru fondator a fost – și pe <em>Stelu Enache</em>, interpret și promotor al muzicii aromâne.

<em>"Oriunde vă veți afla, intrați în hora mea!"</em> ne îndeamnă <em>Țăndărică</em> și bine ar fi să îl ascultăm.
<a href="https://www.facebook.com/orahora/?fref=ts&amp;ref=br_tf" target="_blank">Pagina Facebook a emisiunii</a>.