<p><img class=" alignright size-full wp-image-457" style="margin-left: 10px; float: right;" src="http://definite.ro/_development/wp-content/uploads/2014/12/Dirty_Shirt.jpg" alt="Dirty Shirt" width="332" height="221" />Între 5 şi 6 septembrie 2015, Ludusul va fi "zguduit" din temelii de rockul românesc de calitate, devenind epicentrul acestuia. Oraşul va găzdui festivalul <em><strong>Remember Rock Luduş</strong></em>, care va aduce pe scenă cele mai bune formaţii autohtone ale momentului.</p> <p>Prima trupă confirmată la eveniment este <strong>Dirty Shirt</strong>. Grupul maramureşean va concerta în data de 5 septembrie. După un turneu de succes, <em><strong>"Dirtylicious Tour"</strong></em>, care a trecut prin 9 dintre cele mai mari oraşe din România, formaţia pregăteşte noi concerte, în ţară şi peste hotare.</p> <p>Anul 2015 este unul foarte bun pentru <strong>Dirty Shirt</strong>, care, în data de 26 aprilie 2015, a lansat noul album, <em><strong>"Dirtylicious"</strong></em>, ce a avut parte de recenzii exclusiv pozitive din partea celor mai importante publicaţii locale şi internaţionale!</p> <p>Între timp, producătorii unui serial online dedicat vieţii de metalist, <em>"Metalhedz"</em>, care poate fi urmărit pe Youtube, au fost atât de încântaţi de muzica <strong>Dirty Shirt</strong> încât au inclus una dintre piesele trupei în cel mai recent episod. Melodia pe care au ales-o realizatorii se numeşte <em>"Extreme Funky Disco"</em> şi face parte din albumul <em><strong>"Freak Show"</strong></em>, lansat în 2013.</p>