<h4 style="text-align: center;"><strong>Începând cu 20 decembrie</strong>, <em><strong>Orizont</strong></em> va fi disponibil şi pe vinil
şi poate fi pre-comandat de pe www.getmusic.ro/orizont</h4>
Pe 26 noiembrie, în cadrul unui concert- eveniment, desfăşurat cu casa închisă, la Arenele Romane, <strong>COMA</strong> a lansat <em><strong>Orizont</strong></em>, <em>"cel mai frumos album de pe pământ"</em>.

<img class="size-medium wp-image-5637 alignright" src="http://definite.ro/_development/wp-content/uploads/2016/11/orizont-1-300x297.jpg" alt="orizont" width="300" height="297" />După concert trupa a mulţumit fanilor prezenţi la evenimentul de lansare şi le-a dedicat noul material într-un post pe pagina oficială de Facebook: <em>"MULȚUMIM!!! Ați fost atât de mulți și atât de frumoși!!! Noaptea asta va rămâne cu noi forever! ORIZONT e al vostru de azi - vă mulțumim cu sufletele, a fost FANTASTIC!"</em>

Mult-aşteptatul album COMA, reuneşte deopotrivă piese cunoscute (<em>"Cel mai frumos loc de pe pamânt", "Document", "Chip", "Vezi", "Un semn"</em>) şi cinci piese noi, între care şi proapăt lansatele <em>"La hotar"</em> şi <em>"Orizont"</em>, pe care formaţia le descrie ca fiind o împletire între sensibilitate şi putere, între poetic şi masculin, poli prezenţi şi în logo-ul trupei, în mod simbolic, prin pana şi bâta care se întretaie.
<blockquote>"Este un album pe care și noi îl așteptăm de mult timp. Evenimentele din viața noastră au făcut să dureze atât de mult, dar ne bucurăm că imboldul pe care l-au dat oamenii din fața scenei din ultimii ani ne-a motivat să facem asta... este o poveste care continuă, merge mai departe. Povestea noastră de atâția ani cu bune și cu rele merge mai departe. Altfel văzut, orizontul este o linie de separație între înalt și adânc." spune Dan Costea.</blockquote>
Coperta albumului a fost creată de către <em>SADDO</em>, artist ilustrator şi muralist recunoscut atât pentru street art, zonă care l-a lansat, cât şi pentru colaborări cu galerii din Bucureşti, Viena, Berlin, Copenhaga, Stockholm, New York, Los Angeles, Montreal, Glasgow, Salvador.

<em><strong>Orizont</strong></em> spune povestea <strong>COMA</strong> şi leaga toate emoțiile din acești ani într-un fir de basm, într-o unitate necesară și așteptată.

<em><strong>Orizont</strong></em> este disponibil în format fizic şi digital, pentru streaming şi download, pe toate platformele, la următorul link: https://UMR.lnk.to/Coma-OrizontPR

Chiar înainte de Crăciun, <span style="text-decoration: underline;">pe 20 decembrie</span>, <strong>COMA</strong> va lansa ediţia vinil a albumului <em><strong>Orizont</strong></em> care este disponibilă acum pentru pre-comandă pe www.GetMusic.ro/Orizont.

<strong>COMA</strong> înseamnă:

Cătălin Chelemen - voce
Dan Costea - voce/ chitară
Răzvan Rădulescu (DJ Hefe) - scratches/ samples/ keys
Sorin Petrescu - bass
Răzvan Albu - tobe
Matei Tibacu-Blendea - chitară

Mai multe pe:
https://www.youtube.com/user/comaofficial/videos
https://www.facebook.com/comaband/