Teatrul bucureștean <em>Unteatru</em> sărbătorește 6 ani de activitate prin mini-festivalul <em>„<strong>Zilele Unteatru</strong>"</em> la noul sediu <span style="text-decoration: underline;">din str. Sfinții Apostoli nr. 44</span>. În cadrul programului zilelor de festival, ce cuprinde spectacole, premiere, concerte și vernisaje, vor avea loc și concerte cu <strong>Robin and the Backstabbers</strong>, <strong>byron</strong> și <strong>Lucia</strong>. Programul concertelor este după cum urmează:

-          Joi, <strong>28 iulie</strong>, ora 22:00 – concert <strong>Robin and the Backstabbers</strong>
-          Vineri, <strong>29 iulie</strong>, ora 22:00 – concert <strong>Lucia</strong>
-          Sâmbătă, <strong>30 iulie</strong>, ora 22:00 – concert <strong>byron</strong>

Biletele la concerte se găsesc în număr limitat pe <a href="http://www.tomtix.ro/">www.tomtix.ro</a> iar rezervări se pot face în avans pe adresa de e-mail <a href="mailto:rezervari@unteatru.ro">rezervari@unteatru.ro</a> sau prin SMS la numărul 0721268516 menționând numele, concertul și numărul de locuri. Detalii pe site-ul <a href="http://www.unteatru.ro/">www.unteatru.ro</a>.

<strong><img class="size-medium wp-image-4358 alignright" src="http://definite.ro/_development/wp-content/uploads/2016/07/RATB-300x200.jpg" alt="RATB" width="300" height="200" />Robin and the Backstabbers</strong> s-au format în 2010 la inițiativa lui Andrei Robin Proca și își auto-definesc muzica drept "pop melodramatic". Au fost în topul vânzărilor pe iTunes și în librăriile Cărturești cu primul lor album, <strong><em>"Stalingrad"</em></strong>, ajungând de asemenea și în topul difuzărilor radiourilor de profil. Mult așteptatul volum secund al trilogiei <em><strong>„Bacovia Overdrive"</strong></em>,albumul <strong><em>"Arhanghel'sk"</em></strong>, a fost lansat în primăvara anului trecut iar pentru întreaga campanie de lansare trupa a primit premiul <em>Best Rock (r)Evolution</em> la <em><strong>Gala METALHEAD Awards 2015</strong></em>.

https://youtu.be/5jmq_RUUCTE

<img class="size-medium wp-image-4359 alignright" src="http://definite.ro/_development/wp-content/uploads/2016/07/Lucia-300x200.jpg" alt="Lucia" width="300" height="200" />Povestea <strong>Luciei</strong> începe în 2011, pe micul balcon din apartamentul părinților ei, cu o clapă, o cameră digitală și o puternică dorință de a fi remarcată de trupa ei preferată de la noi – <strong>The MOOoD</strong>. Urma să înregistreze un cover după <em>„Silence"</em> și să-l pună pe pagina lor de Facebook, iar lor avea să le placă la nebunie, insistând să filmeze un videoclip pentru el – clip care avea să devină viral în toată lumea, strângând peste un milion de vizualizări în doar câteva luni. Cu fiecare concert și fiecare nou single <strong>Lucia</strong> a lucrat apoi la descoperirea propriului său stil indie/pop iar acum își promovează primul disc de studio, <strong><em>"Silence"</em></strong>, lansat la sfârșitul toamnei trecute.

https://youtu.be/w-SAlfPquyw

<strong><img class="size-medium wp-image-4360 alignright" src="http://definite.ro/_development/wp-content/uploads/2016/07/byron-FotoUnion-5008c-300x200.jpg" alt="byron-FotoUnion-5008c" width="300" height="200" />byron</strong> cântă rock cu influențe alternative și progresive, s-au înființat în 2006 și au lansat de atunci 6 albume de studio și trei DVD-uri live. Sunt obișnuiți să cânte atât pe scene mari de festival în fața a mii de spectatori cât și wireless, neamplificat, pentru o mână de oameni, au filmat un concert în Salina Turda (la 100 de metri adâncime) pentru că a fost o provocare de neratat, au compus coloana sonoră pentru un serial original HBO România și acum un an și ceva au filmat un concert cu o fanfară militară și un cor de elevi. Cel mai nou album al lor, <strong><em>"Eternal Return"</em></strong>, a fost înregistrat în High Resolution la legendarele studiouri <em>Windmill Lane</em> din Dublin.

https://youtu.be/CaP6fC3_cTA

Nu ratați, așadar, concertele <strong>Robin and the Backstabbers</strong>, <strong>Lucia</strong> și <strong>byron</strong> din cadrul <em><strong>Zilelor Unteatru</strong></em> – <span style="text-decoration: underline;">pe 28, 29 și 30 iulie la sediul Unteatru din str. Sfinții Apostoli nr. 44, București</span>!