<p><img style="margin-left: 10px; float: right;" src="images/afise/luna-amara-_30mai.jpg" alt="luna-amara- 30mai" width="297" height="420" />Clujenii de la <strong>Luna Amară</strong>, care împlinesc în acest an <em>15 ani de activitate</em>, vor concerta <span style="text-decoration: underline;">sâmbătă, 30 mai, la București în Colectiv (str. Tăbăcarilor nr. 7, fosta fabrică Pionierul)</span>. În deschidere vor cânta cei de la Rockabella, iar <span style="text-decoration: underline;">intrarea va fi 20 de lei</span>. <span style="text-decoration: underline;">Accesul publicului se va face de la ora 21:00</span>. Warm-up si after – RE:Activ cu Leo.</p> <p><strong>Luna Amară</strong> cântă de 15 ani sincer și fără ocolișuri. Cu un prim disc (<em><strong>"Asfalt"</strong></em>, 2004) care a dobândit, în timp, un statut-cult, formația și-a rafinat limbajul artistic de la album la album, ajungând în 2011, la <em><strong>"Pietre în alb"</strong></em> – cea mai completă și mai matură experiență <strong>Luna Amară</strong> de până acum, cu teme lirice complexe, punctate de o interpretare în forță și de o producție modernă.</p> <p>Recent, <strong>Luna Amară</strong> a lansat clipul piesei <em>"Oameni noi"</em>, ce se regăsește pe coloana sonoră a filmului <em><strong>"De ce eu?"</strong></em>, în regia lui Tudor Giurgiu. Apărută inițial pe albumul <em><strong>"Pietre în alb"</strong></em>, piesa se bucură acum de o nouă interpretare live, filmată în timpul concertului <em>Live la Conti</em>.</p> <p><iframe src="https://www.youtube.com/embed/6gq_6dS47hw" frameborder="0" width="280" height="157" allowfullscreen="allowfullscreen"></iframe></p> <p><img class=" alignright size-full wp-image-950" style="margin-left: 10px; float: right;" src="http://definite.ro/_development/wp-content/uploads/2015/05/rockabella.jpg" alt="rockabella" width="331" height="220" /><strong>Rockabella</strong> este un grup tânăr ce preferă să nu își definească muzica printr-un stil anume, ci mai degrabă prin ceea ce membrii săi trăiesc, simt sau își doresc în momentul în care compun – un produs al potrivirilor si nepotrivirilor lor. Primul material, EP-ul <em><strong>"A World Outside"</strong></em>, urmează să fie lansat în vara acestui an și va include și piesele deja lansate <em>"Motionless", "Storyteller"</em> și <em>"Figure it Out"</em>.</p> <p><iframe src="https://www.youtube.com/embed/aFud-d2u7eM" frameborder="0" width="280" height="157" allowfullscreen="allowfullscreen"></iframe></p> <p>Haideți, așadar, sâmbătă seară, <span style="text-decoration: underline;">pe 30 mai, în Colectiv</span> să-i vedeți pe cei de la <strong>Luna Amară</strong> și <strong>Rockabella</strong>! Accesul se va face după ora 21:00 iar intrarea va fi 20 de lei.</p>