<p><img style="margin-left: 10px; float: right;" src="images/afise/Eternul_Maramoures-23aug.jpg" alt="Eternul Maramoures-23aug" width="265" height="278" />Sfârşitul acesta de săptămâna le prezintă celor pasionaţi de spectacole medievale un eveniment deseobit, care se desfăşoară <span style="text-decoration: underline;">la Sighetu Marmaţiei</span>. Este vorba despre <em><strong>Festivalul Medieval Aeternus Maramorosiensis - Eternul Maramureş</strong></em> (21 - 23 august 2015).</p> <p>Expoziţii, concerte de muzică medievală, trupe de reconstituire istorică, toate acestea şi multe altele vor purta în timp oraşul Sighetu Marmaţiei, într-o epoca demult apusă, al cărei farmec mai dăinuie încă şi în ziua de astăzi.</p> <p>Şi pentru că niciun festival nu este complet fără prestaţiile unor formaţii autohtone apreciate, la eveniment vor lua parte, în calitate de headlineri <span style="text-decoration: underline;">în ziua de 21 august 2015</span>, şi maramureşenii de la <strong>Dirty Shirt</strong>, cei mai buni avocaţi muzicali ai acestei regiuni, indiferent de contextul istoric.</p> <p>Pe lângă <strong>Dirty Shirt</strong>, se vor auzi live şi <strong>Wild Angel, Pinholes, Celalalte Cuvinte, Lupus Dacus, Ska-nk, Hybrid Symphony, Blazzaj, Partizan, The Remakers, The Kryptonite Sparks, Grimus</strong> şi <strong>Viţa de Vie</strong>.</p> <p><strong><img class=" alignright size-full wp-image-457" style="margin-left: 10px; float: right;" src="http://definite.ro/_development/wp-content/uploads/2014/12/Dirty_Shirt.jpg" alt="Dirty Shirt" width="265" height="176" />Dirty Shirt</strong> le-a mai pregătit fanilor o surpriză, care va fi dezvăluită în curând!</p> <p>Anul 2015 a fost unul foarte bogat pentru trupa de Crossover Folklore Metal. Nu numai că aceasta a lansat un nou album, cel de-al treilea din carieră, <em><strong>"Dirtylicious"</strong></em>, apărut în data de 26 aprilie 2015 , care s-a bucurat de recenzii exclusiv pozitive, atât la nivel local cât şi internaţional, dar a devenit endorser oficial <em>Washburn</em> şi <em>Randall</em>.</p> <p>Mai mult, turneul naţional al formaţiei, <em><strong>"Dirtylicious Tour"</strong></em>, care i-a dus pe trupeţi în 9 dintre cele mai mari oraşe din România, a fost susţinut de <em>Wacken Foundation</em> (<strong>Dirty Shirt</strong> este prima şi singura trupă din România care s-a bucurat de acest sprijin), fapt ce le-a permis artiştilor o producţie excepţională, care a fost lăudată de autorii cronicilor de evenimente, şi nu numai.</p> <p>Planurile de viitor ale trupei sunt numeroase şi includ un turneu internaţional, despre care va vom oferi detalii pe măsură ce acestea apar.</p>