<blockquote><em><strong>VA ART</strong></em> se bucură să vă anunțe că <strong>Metanoea</strong> va lansa un EP auto-intitulat pe canalul nostru de Youtube.</blockquote>
<strong>Metanoea</strong> este un proiect solo de black metal din București, iar acest EP marchează prima lui lansare. Albumul conține 3 piese, care reprezintă împreună o călătorie existențială (1. <em>Dreams of Ephemerality</em>, 2. <em>Umbra</em>, 3. <em>Becoming... One With The Void</em>).

Andrei, omul din spatele proiectului, explică în continuare conceptele titlurilor:
<blockquote><em><strong>"Metanoea"</strong></em> înseamnă pur și simplu schimbarea minții a unui om. Numele este preluat din psihologia lui Carl Gustav Jung și are de-a face mai exact cu încercarea "psyche"-ului (sufletului) de a se repara pe sine în urma unei tragedii insuportabile și presupune lichefierea acestui sine tocmai pentru o renaștere ulterioară sub o altă formă, mai adaptabilă. De asemenea, "metanoea" în analiza tranzacțională este descrisă ca experiență a unui abandon al "persona"-ului (masca, sinele fals) întru adoptarea unui "eu" adevărat. Efectele ce ar putea surveni în urma acestui proces sunt următoarele : disperare, renunțare, chiar un contact cu vidul intern.</blockquote>
<img class="size-medium wp-image-3859 alignright" src="http://definite.ro/_development/wp-content/uploads/2016/04/metanoea-cover-300x300.jpg" alt="metanoea-cover" width="300" height="300" />Semnificația pieselor:

- <em>"Dreams of Ephemerality"</em>: Titlul a fost ales deoarece reprezintă omul care aleargă după țeluri și credințe pe care personal le consider ca fiind efemere. Lucruri ce nu duc nicăieri și nu au absolut nicio valoare.

- <em>"Umbra"</em>: Umbra este un termen abordat în psihologia jungiana și este definită ca aspectul inconștient al personalității umane, aflându-se într-un unghi diametral opus cu cel al sinelui conștient. Ea poate sa fie privită ca un tenebru al ființei, înglobând caracteristici ce pot fi considerate negative într-o accepțiune generală. Tematica generală a piesei este procesul de "unio mystica" (cu umbra aferentă) pe care ego-ul îl trăiește. Inconștientul se transforma în conștient, granițele lor se estompează încetul cu încetul.

- <em>"Becoming...One With The Void"</em>: Ideea acestei piese este o continuare a precedentei. Procesul uniunii cu Umbra se finalizează și astfel, "Metanoea" este completă, vechiul sine și-a dat cântecul de lebădă, iar un om nou s-a născut din propria cenușă.

Toate cele 3 piese sunt încărcate acum pe Youtube în forma nelistată. Ele vor fi publicate la următoarele date:

1. <em>"Dreams of Ephemerality"</em> (21.04.2016)

https://www.youtube.com/watch?v=K7_tbR3TqEA

2. <em>"Umbra"</em> (25.04.2016)

https://www.youtube.com/watch?v=cIA4lof4buI

3. <em>"Becoming... One With The Void"</em> (28.04.2015)

https://www.youtube.com/watch?v=305G42MDqw8

<strong>Metanoea </strong>pe Facebook: <a href="https://www.facebook.com/Metanoea446">https://www.facebook.com/Metanoea446</a>
Odată cu lansarea ultimei piese va fi disponibil și un link către pagina de Bandcamp al proiectului.

<img class="wp-image-3860 aligncenter" src="http://definite.ro/_development/wp-content/uploads/2016/04/VA-black-over-transparent-300x98.png" alt="VA-black-over-transparent" width="649" height="212" />

<em><strong>VA ART</strong></em> Youtube: <a href="https://www.youtube.com/user/va96art">https://www.youtube.com/user/va96art</a>
<em><strong>VA ART</strong></em> Facebook: <a href="https://www.facebook.com/va96art/">https://www.facebook.com/va96art/</a>
<em><strong>VA ART</strong></em> Twitter: <a href="https://twitter.com/va96art">https://twitter.com/va96art</a>